Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: kifejtett indoklását a 15/1991. (IV. 13.) AB határozatában).
Paragraph Index: 937

3. Az APEH informatikai rendszereinek hozzáférési rendjét elnöki utasítás szabályozza, amely a legfontosabb elveket, a keretszabályokat határozza meg, és amely alapján az igazgatóságok megalkották saját szervezetükre vonatkozó – a hozzáférési jogosultságokat részletezõ, munkakörökre lebontó – utasításaikat. Úgy tapasztaltuk, hogy a hozzáférési jogosultságok igen kevéssé differenciáltak, így az adatkezelés célhozkötöttségének elve csak általánosságban érvényesül, és emiatt nehezen lehet megállapítani, hogy egy-egy lekérdezés valóban jogszerû volt-e. A jogosultsági rendszer áttekinthetõsége és ellenõrizhetõsége érdekében ugyanakkor fontosnak tartom a különféle rendszerekhez való hozzáférés, különösen az ún. osztályos-jogosultság kezelés differenciáltabb szabályozását. Csökkenteni lehetne az egyes ügyintézõk alapjogosultságát, annak érdekében, hogy valóban csak a napi munkavégzéshez szükséges adatok, jól körülhatárolt adóalanyi körben legyenek számukra elérhetõek.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes